google/wiki40b huggingface dataset:
Darren Aronofsky

Mladosť

Aronofsky sa narodil v Brooklyne, New York Abrahámovi "Abe" Aronofskymu a Charlotte. Obaja boli učitelia. Jeho otec učil vedu a bol dekanom na Bushwick High School.
Je absolventom Edward R. Murrow High School, počas štúdií bol vybraný k návšteve Camp Rising Sun (Kempingu vychádzajúceho Slnka), medzinárodného letného programu nadácie Louise Augusta Jonasa. Po predčasnom absolvovaní cestoval šesť mesiacov po Strednom východe, Európe a Guatemale a v roku 1987 vstúpil na Harvardskú univerzitu, kde študoval antropológiu, živý film a animáciu. V jeho absolventskom filme, Supermarket Sweep, hral jeho spolužiak a kamarát Sean Gullette. Film bol finalistom študentských Oscarov roku 1991. V roku 1991 promoval s vyznamenaním, neskôr navštevoval Konzervatórium AFI, ale po prvom roku bol vyhodený aj napriek protestom spolužiakov.
Vietove vzťahy

Vietove vzťahy (iné názvy: Vietove formuly, Vietove vzorce, zovšeobecnená Vietova veta, súvis medzi koreňmi a koeficientmi algebrickej rovnice) sú vzorce na vyjadrenie súvisu medzi koreňmi polynómu a jeho koeficientmi.
Robert F. Furchgott

Životopis

V rokoch 1956 – 1988 bol profesorom farmakológie na Brooklyn State University v New Yorku a od roku 1989 vyučoval na University of Miami. Bol tiež členom Národnej akadémie vied vo Washingtone.
V roku 1978 zistil, že bunky cievneho endotelu produkujú neznámu látku, ktorú nazval EDRF (endothelium-derived relaxing factor), ktorá spôsobuje uvoľnenie a rozšírenie ciev. V roku 1986 zistil, že EDRF je v skutočnosti oxid dusnatý.
Theagenes z Thasosu

Theagenes alebo Theagenés (starogr. Θεαγένης – Theagenes/iný prepis Theagenés) bol dvojnásobný olympijský víťaz v boxe a pankratiu v 5. stor. pred Kr.
Theagenes z Thasosu zvíťazil v boxe (pygmé) a pankratiu na olympijských hrách v rokoch 480 a 476 pred Kr.. Okrem toho zvíťazil v boxe, alebo v pankratiu aj na iných športových súťažiach. Na pýtijských hrách zvíťazil trikrát, na nemejských deväťkrát a na istmijských desaťkrát. Následne sa venoval mládeži Fthie v Tesálii, ktorú vyučoval box a pankration. O Theagenovi sa v staroveku rozprávali podivuhodné historky, ktoré už patria skôr do mýtov. Antický autor Pausanias uvádza, že otcom Theagena bol Timosthenes z Thasosu, ale podľa mnohých obyvateľov ostrova Thasos v žilách Theagena prúdila krv hrdinu Herakla, ktorého duch v podobe Timosthena oplodnil jeho matku.
Pausanias zaznamenal aj príbeh z Theagenovho detstva. V deviatich rokoch sa mu vraj cestou zo školy zapáčila bronzová socha boha, tak si ju teda položil na rameno a odniesol ju domov. Krádež sochy boha potom ľud ostrova tak veľmi rozhorčil, že žiadali smrť vinníka. Keď mu následne starší urodzený muž prikázal, aby sochu na agoru vrátil, ľud pri pohľade na chlapca nesúceho ťažkú sochu, žasol nad jeho silou a ich hnev vystriedalo nadšenie a pocit hrdosti na svojho rodáka.
Ako takmer každý slávny muž aj Theagenes mal svojich neprajníkov a nepriateľov. Keď umrel, na jedného z nich spadla jeho bronzová socha, ktorú dotyčný zneucťoval bičovaním. Deti mŕtveho potom žiadali súd, aby sochu stíhali za vraždu. Keďže sa v tom čase mohli podľa zákonov súdiť aj neživé veci, sochu v súlade s právnymi predpismi hodili do mora. Po tomto čine však krajinu postihla katastrofálna neúroda. Ako to pri takýchto udalostiach bývalo zvykom, obyvatelia Thasosu sa s prosbou o pomoc obrátili na veštiareň v Delfách, kde im Pýtia poradila, že hnev bohov odvrátia len vtedy, ak sochu Theagena obnovia. Podľa Pausania sochy Teagena stáli na mnohých miestach Grécka (jedna od sochára Glaukia z Aiginy bola v Olympii). Theagenes za života dosiahol v širokých vrstvách ľudu veľkú popularitu a keď umrel, mnohí chorí verili, že sa v prítomnosti jeho sochy uzdravia.
Saint-Hilaire-de-Gondilly

Poloha

Obec má rozlohu 18,42 km². Najvyšší bod je položený 251 m n. m. a najnižší bod 184 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
New York Mets

New York Mets je profesionálny bejzbalový klub, hrajúci Major League Baseball, založený v roku 1962. Patrí do východnej divízie National League. Klubové farby sú oranžová a modrá.
Vo svojej histórii klub celkom 4 krát vyhral National League (v rokoch 1969, 1973, 1986 a 2000), z toho dvakrát aj nasledujúcu Svetovú sériu (1969 a 1986).
Radoslav Zabavník

Reprezentácia

V drese slovenskej reprezentácie odohral 41 stretnutí, strelil v nich jeden gól. Počas úspešnej kvalifikácie Slovenska na Majstrovstvá sveta 2010 bol dôležitým defenzívnym pilierom mužstva.
Časné

Časné je označenie pre dočasné ako opak večnosti.
Saint-Jean-de-Vaux

Poloha

Obec má rozlohu 2,26 km². Najvyšší bod je položený 325 m n. m. a najnižší bod 221 m n. m.

Obyvateľstvo

Počet obyvateľov obce je 393 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magny (Yonne)

Poloha

Obec má rozlohu 30,75 km². Najvyšší bod je položený 381 m n. m. a najnižší bod 200 m n. m.

Obyvateľstvo

Počet obyvateľov obce je 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Bondons

Poloha

Obec má rozlohu 45,54 km². Najvyšší bod je položený 1 569 m n. m. a najnižší bod 600 m n. m.

Obyvateľstvo

Počet obyvateľov obce je 139 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sofija Asgatovna Gubajdulinová

Životopis

Sofija Gubajdulinová študovala hru na klavíri a kompozíciu na konzervatóriu v Kazani a roku 1959 ukončila postgraduálne štúdium resp. ašpirantúru na Moskovskom konzervatóriu v triedach Nikolaja Pejka a Visariona Šebalina. Od roku 1963 žila v Moskve ako slobodná umelkyňa. Roku 1975 založila spolu s Viačeslavom Artymovom a Viktorom Suslinom skupinu Astreja pre improvizácie na zriedkavo používaných ruských, kaukazských a stredoázijských ľudových nástrojoch, ktoré svojím neznámym zvukovým charakterom ovplyvnili skladateľkino hudobné experimentovanie. S. Gubajdulina získala niekoľko významných ocenení v medzinárodných skladateľských súťažiach, o. i. v Ríme (1975) za skladbu Degrees, v Monaku (1987), aj mnoho ďalších pôct: International Record Award S. Kusevického (1989), Premio Franco Abbiato za nahrávku husľového koncertu Offertorium (1991), Ruskú štátnu cenu (1992). V jej tvorbe sa organicky a osobito snúbi umelecké myslenie Západu (princíp dualizmu, polarizácia človek – svet, kresťanská mystika, symbolizmus, dramatické napätie) a Východu (monistický princíp, meditatívnosť, kolorizmus).
Klinec

Klinec je kovový výrobok na jednoduché a rýchle spájanie súčastí z mäkkého materiálu (dreva, kože, papiera, plastu atď.). Využíva sa pružnosť spájaného materiálu, ktorá udržiava zatlčený klinec v diere.
Klinec sa skladá z drieku (prierezu kruhového, štvorhranného, trojhranného a pod.), ktorý je valcovitý, ihlanovitý alebo hranolovitý. klinec má na jednom konci hrot alebo klin a na druhom hlavu (prírubové rozšírenie). Existujú však aj tupé klince, resp. klince bez hlavy. Niekedy sú klince špirálovito skrútené (do skrutkovice), alebo s vytvorenými zárezmi, hrotmi a pod.
Zásadným rozdielom oproti inému spojovaciemu materiálu je, že klinec sa zatĺka, čiže úderom na rozšírenú časť sa postupne ostrou časťou zabodáva do spájaného materiálu. Na zatĺkanie sa používa kladivo, alebo elektrické resp. pneumatické náradie - klincovačka, spinkovačka, nastreľovačka. Klincové spojenie je nerozoberateľné (ťažko rozoberateľné). Klince sa vyrábajú z ocele, medi, mosadze, hliníka, antikora a pod. Klince sa vyrábajú z drôtu kovaním a lisovaním. Klince sa používajú hlavne v truhlárstve, stavebníctve, nábytkárskom priemysle, podkovárstve (upevnenie podkovy na kopyto), v železničnej doprave - pripevnenie koľajníc, v zdravotníctve na fixáciu kostí a pod.

Symbolika

Severské národy vo viacerých archaických predstavách o vesmíre spájali tento predmet s Polárkou ako vesmírnou osou, okolo ktorej sa otáča nebeská kupola.
V centrálnej Afrike sa našli početné drevené figúrky v tvare ľudskej postavy nastoknuté na klince (klincové fetiše). Podľa afrických povier v takejto figúrke prebýva nadprirodzená bytosť a rituálne zatlčenie klinca jej malo pripomenúť povinnosť ochraňovať a poskytovať pomoc, ako aj odháňať zlé úmysly. Klinec je znakom, že bytosť ukrytá v idole sa skutočne venuje prosiacemu človeku.
V strednej Európe sa na znak prítomnosti alebo návštevy cudzinca tradične pribíjali klince do veľkých stromov alebo do drevených figúrok.
V kresťanskej symbolike klinec pripomína ukrižovaného Ježiša Krista. Symbol klinca používa napr. Arma Christi, nachádza sa v erbe viacerých obcí napr. Drahovce, v paškále je zapichnutých päť klincov, v liturgickom odeve (pálium) sú zapichnuté tri klince a pod. Vo všeobecnosti je klinec kresťanským symbolom martýrstva.
Zlatým klincom sa ukončovali stavby (posledný zatlčený klinec). V prenesenom význame „zlatý klinec“ je vyvrcholenie, ukončenie, najdôležitejšia časť činnosti.
Uhlová dráha

Uhlová dráha je fyzikálna veličina, ktorá udáva uhol, ktorý opíše sprievodič hmotného bodu počas svojho pohybu po kružnici. Sprievodič je spojnica hmotného bodu so stredom kružnice.

Symbol a jednotky

Symbol: 
Základná jednotka: radián, skratka rad
Saint-Julien-sous-les-Côtes

Poloha

Obec má rozlohu 4,95 km². Najvyšší bod je položený 373 m n. m. a najnižší bod 239 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Welcome to the Machine

Téma

Skladba rieši problém týkajúci sa hudobného priemyslu. Skupina vyjadruje svoj skôr negatívny názor, že tento biznis je viac o peniazoch ako o snahe a vytváraní dobrých hudobných diel.

Nahrávanie

Skladba bola nahraná na základe pulzujúceho zvuku syntetizátora EMS VCS 3.  Potom následuje basgitara a pridáva sa aj akustická gitara. V tejto skladbe David Gilmour spieva naozaj vysoko, dokonca sa aj priznal, že mal problémy so spievaním jedného veršu v skladbe: „Bol to verš, ktorý som nevedel vytiahnuť, tak sme pásku znížili o pol poltónu“. Túto časť teda zaspieval v trochu menšej rýchlosti a následne sa táto časť zrýchlila naspäť do normálu.

Live a alternatívne verzie

Skladba bola súčasťou setlistu počas In the Flesh Tour (1977), kde Gilmour a Waters mali spolu hlavný spev, na niektorých predstaveniach Gilmour spieval jeho časť a Waters mal iba vokály. Počas tohto turné, David Gilmour hral jeho akustickú časť na elektrickej gitare Fender Stratocaster, Waters hral rytmickú akustiku a Snowy White hral na basgitare.
Skupina Pink Floyd zahrala túto skladbu aj počas  A Momentary Lapse of Reason Tour (1987-90), kde Tim Renwick hral na sólovej gitare a Gilmour na 12-strunovej akustickej gitare.
Pieseň zahral aj sám Roger Waters počas jeho Pros and Cons 1984/1985 turné, 1987 Radio K.A.O.S. tour, spolu s Melom Collinsom na saxofóne.
Beta Monocerotis

Beta Monocerotis alebo 11 Monocerotis je trojhviezda v súhvezdí Jednorožec a najjasnejšia hviezda tohto súhvezdia. Jej zdanlivá hviezdna veľkosť je 3,76 mag. Vzdialenosť tohto systému od Slnka je 691 ly a približuje sa k nám rýchlosťou 22 km/s.
Hlavná hviezda s jasnosťou probližne 4,7 mag. má v odstupe 7,3-7,4“ prvého sprievodcu s jasnosťou 5,2 mag., ktorý sa dá pozorovať už s ďalekohľadom s priemerom objektívu 5 cm. Druhý sprievodca sa nahcádza v odstupe len 2,8“a jeho jasnosť je 5,6 mag. Na jeho pozorovanie potrebujeme už o niečo výkonnejší ďalekohľad, aspoň s 6 cm priemerom objektívu. Títo dvaja sprievodcovia sú od seba navzájom vzdialení 2,8“. Všetky zložky sú modrobielej farby a niekedy bývajú označované ako najkrajšia trojhviezda na oblohe. Ich vzájomná podobnosť je nezvyčajná: všetky tri zložky sú spektrálneho typu B, každá je viac ako 1000-násobne svietivejšia a 6-krát hmotnejšia ako Slnko. Všetky tri majú rovnakú rotačnú rýchlosť a okolohviezdne disky. Dve bližšie hviezdy sa navzájom obehnú za 4000 rokov a perióda obehu vzdialenejšej hviezdy okolo tohto páru je 14 000 rokov.
Ešte väčším ďalekohľadom možno rozlíšiť aj štvrtú hviezdu systému, ktorá má jasnosť iba 12 magnitúd a nachádza sa v odstupe 25,9 oblúkových sekúnd.
Le Chefresne

Poloha

Obec má rozlohu 11,28 km². Najvyšší bod je položený 228 m n. m. a najnižší bod 115 m n. m.

Obyvateľstvo

Počet obyvateľov obce je 307 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cernay-l’Église

Poloha

Obec má rozlohu 5,95 km². Najvyšší bod je položený 982 m n. m. a najnižší bod 787 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hamonville

Poloha

Obec má rozlohu 6,66 km². Najvyšší bod je položený 267 m n. m. a najnižší bod 234 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plochý motor

Plochý motor je typ viacvalcového piestového spaľovacieho motora, ktorý má osi valcov umiestnené v jednej rovine a táto rovina je kolmá na os kľukového hriadeľa alebo kľukových hriadeľov pri viachriadeľových motoroch.

Plochý motor vs. motor  s protiľahlými valcami

Označenie plochý motor je nesprávne ale často používané pre viacvalcový (viac ako 2 valce) motor s valcami umiestnenými vodorovne v dvoch radoch oproti sebe a kľukovým hriadeľom medzi nimi. Táto nepresnosť vyplýva z doslovného prekladu anglického výrazu flat engine používaného v anglickej terminológii pre tieto typy motorov. Podľa STN sa takýto motor správne nazýva motor s protiľahlými valcami .
Stavikrv vtáčí

Opis

Tvorí koberce porastu. Je rozšírený na celom svete, hlavne v miernom pásme.
Vňať obsahuje triesloviny a flavonoidy, používa sa pri zápale priedušiek alebo pľúc, proti kašľu a tiež ako močopudný prostriedok.
Portland Trail Blazers

Portland Trail Blazers, skrátene aj Blazers je americký profesionálny basketbalový tím sídliaci v meste Portland, štáte Oregon v USA. Portland Trail Blazers hráva v NBA, ako súčasť Západnej konferencie, Severozápadnej divízie. Na domáce zápasy nastupujú Blazers v Moda Center.

História a najväčšie úspechy

Klub vznikol v roku 1970. Za najväčší úspech Trail Blazers sa považuje zisk majstrovského titulu v roku 1977. Blazers trikrát postúpili do finále (v rokoch 1977, 1990, 1992), šesťkrát ovládli Severozápadnú divíziu (v rokoch 1978, 1991, 1992, 1999, 2015, 2018). Tím postúpil do play off tridsaťštyrikrát z celkových štyridsiatich ôsmich účastí v NBA, čo ho radí na tretiu priečku v počte postupov do play off za Los Angeles Lakers a San Antonio Spurs. Šesť hráčov zaradených do siene slávy hrávalo za Portland (Lenny Wilkens, Bill Walton, Clyde Drexler, Dražen Petrović a Scottie Pippen). Za najúspešnejšieho sa považuje Bill Walton, ktorý ako jediný získal ocenenie pre najužitočnejšieho hráča finále (NBA Finals Most Valuable Player) v roku 1977 a takisto získal ako jediný cenu pre najužitočnejšieho hráča (NBA Most Valuable Player) v roku 1978. Ocenenie pre najužitočnejšieho nováčika (NBA Rookie of the year) získali celkovo 4 hráči (Geoff Petrie, Sidney Wicks, Brandon Roy a Damian Lillard). Traja hráči dostali ocenenie pre hráča, ktorý sa najviac zlepšil v porovnaní s predchádzajúcou sezónou (NBA Most Improved Player): Kevin Duckworth (1988), Zach Randolph (2004), a CJ McCollum (2016). V klube takisto trénovali dvaja tréneri, ktorí sú členmi siene slávy NBA (Lenny Wilkens a Jack Ramsay) a dvaja tréneri, ktorí získali ocenenie tréner roka (NBA Coach of the Year Award).

Súčasnosť

V súčasnosti vládne v klube éra rozohrávača Damiana Lillarda, ktorý patrí k najlepším strelcom celej súťaže. Toho výborne dopĺňa na rozohrávke strelec CJ McCollum, veľké výkony sa v klube očakávajú aj od výchádzajúcej podkošovej hviezdy Jusufa Nurkića. Generálnym manažérom tímu je Neil Oshley, hlavným trénerom je uznávaný Terry Stotts.
Saint-Sulpice (Maine-et-Loire)

Poloha

Obec má rozlohu 2,9 km². Najvyšší bod je položený 80 m n. m. a najnižší bod 18 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paul-lès-Monestier

Poloha

Obec má rozlohu 13,88 km². Najvyšší bod je položený 1 800 m n. m. a najnižší bod 515 m n. m.

Obyvateľstvo

Počet obyvateľov obce je 272 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Magnus Pääjärvi-Svensson

Klubový hokej

Pääjärvi-Svensson  je momentálne hráčom Timrå IK kam prišiel v roku 2007 z tímu Malmö Redhawks.

Reprezentačný hokej

Hral na majstrovstvách sveta hráčov do 20 rokov v roku 2008, ktoré sa konali v Pardubiciach a Liberci. Vo veku 16 rokov a 8 mesiacov sa tam Pääjärvi stal najmladším hráčom v histórii, ktorý hral za švédske mužstvo na majstrovstvách sveta tejto vekovej kategórie.
Zámok lásky

Zámok lásky alebo zámok zamilovaných, zámok zaľúbených je visiaci zámok, niekedy ozdobený srdiečkami alebo milostnými nápismi, ktorý v niektorých krajinách zamykajú ako vyznanie lásky zamilovaní, najčastejšie na zábradlia mostov, ale aj na ďalších miestach na verejných priestranstvách, tento zvyk býva považovaný za romantický.
Zámok lásky má pri uzamknutí pár zamilovaných navždy spojiť. Odkiaľ presne pôvodne tento spôsob vyznania lásky pochádza nie je jasné, novodobo ho ale spropagoval Federico Moccia vo svojej knihe Chcem ťa a predovšetkým o rok neskôr prostredníctvom filmovej verzie z roku 2007.

Začiatok a rozšírenie zvyku

Podľa niektorých pochádza zvyk z Číny. Ľudia si tam zamykajú duše do kovových škatuliek a kľúč zhadzujú z útesu do údolia Žltých hôr. Iná verzia hovorí, že pochádza z 80. rokov dvadsiateho storočia z Maďarska a ďalší, že vznikol z veršov srbskej autorky Desanky Maksimovićovej.
Podľa ďalšieho príbehu prevádzkovali tento zvyk ako prvý mladí žiaci školy Sanita in Costa San Giorgio vo Florencii, ktorí údajne vešali visiace zámky zo školských skriniek na moste Ponte Vecchio.
V sfilmovanej romantickej novele Chcem ťa, z roku 2007, túto myšlienku použil Federico Moccia. Milenci v diele potvrdzujú svoju lásku tým, že zamykajú na Mulvijský most v Ríme zámok a kľúč hádžu so slovami per sempre - navždy do Tiberu. Práve tam totiž údajne zomrel patrón zamilovaných, svätý Valentín. Román inšpiroval zamilovaných vyznávať si lásku tiež týmto spôsobom najprv v Ríme, práve na moste Ponte Milvio, neskôr ale aj v ostatných talianskych mestách. Nakoniec sa vďaka románu, a najviac potom po roku 2007 vďaka filmu, zvyk rozšíril aj do ďalších krajín v celej Európe aj mimo nej.

Rozhorčenie správcov mostov

Niekde podporujú aktivity zamilovaných sami starostovia. Väčšinou ale správcovia mostov a ďalších postihnutých objektov, ktorými sú najčastejšie práve radnice, s vešaním týchto zámkov nesúhlasia.
Zamilovaní vešajú zámky na zábradlie vzácnych pamiatok alebo čerstvo zrekonštruovaných mostov a tie ich podľa správcov ničia. Odierajú náter; hrdza účinkuje na staré stavby, pri väčšom množstve zámkov je problémom s ich hmotnosťou a môže dôjsť aj k narušeniu statiky zábradlia alebo celého mosta, ako sa stalo napr. v roku 2014 na Pont des Arts v Paríži.
Radnice kvôli tomu často zámky nechávajú priebežne odstraňovať. Napríklad radnica v Děčíne uvažovala o vyhlásení lokality, ktorú pre vešanie zámkov lásky odporučí. V Ríme hrozila za zavesenie zámku na Ponte Milvio pokuta až 50 eur.

Meno zvyku

Väčšinou sa takto upravené zámky nazývajú „zámky lásky“, na Taiwane napríklad „zámky túžby“ a na Morave miestami tiež „kladky z lásky“.

Obchodný význam zvyku

Na zvyk zareagovali niektorí svetoví výrobcovia zámkov, ktorí vyrábajú série určené priamo pre zamilovaných. Jedná sa predovšetkým o zámky v tvare srdca alebo sú to zámočky so zodpovedajúcimi potlačami.
Záujem o tento zvyk v Česku dokladal napríklad údaj, podľa ktorého sa záujem o visacie zámky v období pred Valentínom zvyšoval zhruba o 15%.
Halifax (Nové Škótsko)

Šport

Hokejový klub Halifax Mooseheads, účastník Quebec Major Junior Hockey League je jedným z najvýznamnejších športových klubov v Halifaxe. Svoje zápasy hráva v Scotiabank Centre.
Andelu

Poloha

Obec má rozlohu 3,96 km². Najvyšší bod je položený 133 m n. m. a najnižší bod 111 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vrodené chýbanie, bezústie alebo zúženie čreva

Vrodené chýbanie, bezústie alebo zúženie čreva (v MKCH-10 pod položkami Vrodené chýbanie, bezústie (atrézia) a zúženie (hrubého resp. tenkého) čreva; synonymum chýbania čreva je absencia čreva [čriev], črevná absencia, synonymum bezústia čreva je atrézia čreva [čriev], (vrodená) nepriechodnosť čreva [čriev], črevná atrézia, (vrodená) črevná nepriechodnosť, synonymum zúženia čreva je stenóza čreva [čriev], črevná stenóza ) je vývojová malformácia spočívajúca v neprítomnosti (nevyvinutí), bezústí alebo zúžení časti tenkého alebo hrubého čreva. Defekt môže byť v duodéne, jejune, ileu aj hrubom čreve. Duodenálna atrézia je najčastejšia a združuje sa s Downovym syndrómom.

Diagnóza

Najčastejšia je ešte v intrauterinnej fáze vývinu plodu, kde sa zistí sonograficky nepriechodnosť čriev, niekedy nadmerná tvorba plodovej vody, ktorá defekt signalizuje.
Atrézia čreva podľa stupňa závažnosti má 4 stupne: 1. zúženie čreva

2. atrézia krátkeho úseku čreva

3. a) atrézia dlhého úseku čreva; b) atrézia dlhého úseku čreva a malformácia ďalších častí GITu

4. monohopočetné rozsiahle atrézie čreva

Liečba

Liečba je chirurgická, a to laparotomicky po narodení. Spočíva v odstránení poškodenej časti čreva, pri väčšom rozsahu sa konči založením stómie.

Prognóza

Pri rozsahom malej atrézii je dobrá. Prognóza závisí aj od pridružených malformácií novorodenca.
Blombay

Poloha

Obec má rozlohu 9,47 km². Najvyšší bod je položený 301 m n. m. a najnižší bod 202 m n. m.

Obyvateľstvo

Počet obyvateľov obce je 119 obyvateľov (2009).
Graf vývoja obyvateľstva:
Zdroje: INSEE
Letisko Ražňany

Poloha

Nachádza sa v regióne Šariš, južne od mesta Sabinov, v blízkosti obce Ražňany.

Charakteristika

Trávnatá vzletová a pristávacia dráha má dĺžku 1150 a šírku 30 m. V súčasnosti je letisko bez pravidelných liniek.
PCC

PCC je koncepcia električky, ktorú v Spojených štátoch pred druhou svetovou vojnou zvolili za najlepšie riešenie električky. PCC je stratka z Presidents' Conference Committee Car, alebo "vozidlo výboru zjazdu prezidentov", ide o prezidentov dopravných spoločností v USA.

Prínos

Električky koncepcie PCC boli po dlhý čas technickou špičkou, mali najlepšie možné technické a jazdné vlastnosti. Po druhej svetovej vojne sa rozšírili aj do Európy, medzi rokmi 1951 a 1989 sa vyrábali aj v Česko-Slovensku ako typy T1 – T3.
Xenotím

Vlastnosti

Xenotím kryštalizuje v tetragonálnej sústave, vytvára stĺpcovité, alebo tabuľkové kryštály (prizmy uzavreté bipyramídou), prípadne tvorí radiálne kryštalické agregáty. Sfarbený býva v odtieňoch žltej, s prechodom až do hnedej farby, no vyskytujú sa aj hnedozelené, prípadne hnedočervené odrody. Je to pomerne mäkký (v mohsovej stupnici 4,5) a ťažký (hustota 4,4 - 5,1 kg.dm⁻³) minerál s vysokým indexom lomu 1,720-1,815.

Výskyt

Vyskytuje sa ako akcesorický minerál v pegmatitoch, prípadne v rulách. Taktiež sa nachádza aj v náplavoch. Prvýkrát opísaný bol v Nórsku, medzi významnejšie náleziská patria Brazília, Madagaskar a Spojené štáty. Drahokamové odrody boli nájdené v Pakistane a Afganistane.
Ippling

Poloha

Obec má rozlohu 3,29 km². Najvyšší bod je položený 298 m n. m. a najnižší bod 208 m n. m.

Obyvateľstvo

Počet obyvateľov obce je 810 (2009).
Nasledujúci graf zobrazuje vývoj počtu obyvateľov v obci.
Zdroje: INSEE